Nr. L 301/10 28. 10. 78 De Europæiske Fællesskabers Tidende KOMMISSIONENS FORORDNING (EØF) Nr. 2514/78 af 26. oktober 1978 om medlemsstaternes registrering af kontrakter vedrørende formering af frø i tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2358/71 af 26. oktober 1971 om den fælles markeds- ordning for frø (1), senest ændret ved forordning (EØF) nr. 1346/78 (?), særlig artikel 3a, stk. 4, og artikel 9, og ud fra følgende betragtninger : Ved forordning (EØF) nr. 2358/71 er der åbnet mulig- hed for, at det kan gøres obligatorisk, at kontrakter vedrørende formering af frø i tredjelande skal registre- res hos medlemsstaternes organer; denne mulighed bør benyttes for de arters vedkommende, der spiller en vigtig rolle i forsyningen af Fællesskabets marked ; der bør derfor opstilles en fortegnelse over arter, der opfylder dette kriterium ; disse kontrakter omfatter ofte flere på hinanden føl- gende høstår ; for at systemet kan gennemføres ratio- nelt, er det følgelig nødvendigt at indføre en registre- ring af kontrakter, der indgås før denne ordnings ikrafttræden, men som gælder senere høstår ; det er endvidere bestemt i forordning (EØF) nr. 2358/ 71, at kontrakter vedrørende formering af frø i tredje- lande skal defineres ; det er ligeledes påkrævet, at det fastsættes, at den kontraherende part, der er etableret inden for Fællesskabet, skal give visse oplysninger ved kontraktens registrering ; det påhviler medlemsstaterne at indføre en ordning for registrering af disse kontrakter ; det bør fastsættes, at de skal udpege et organ hertil ; de oplysninger, der indeholdes i kontrakterne, skal meddeles Kommissionen, for at denne kan vurdere markedets udvikling og sikre styringen af fællesskabs- markedet ; de i denne forordning fastsatte foranstaltninger er i overensstemmelse med Forvaltningskomiteen for Frø — (1) EFT nr. L 246 af 5. 11. 1971, s. 1. (?) EFT nr. L 165 af 22. 6. 1978, s. 1. UDSTEDT FØLGENDE FORORDNING : Artikel 1 De kontrakter vedrørende formering af frø i et tredje- land, der angår de i bilaget anførte arter eller sortsgrup- per, og som indgås fra den 1. februar 1979, samt de formeringskontrakter, der indgås før denne dato, og som angår frø, der skal høstes fra den 1. juni 1980, skal registreres efter bestemmelserne i denne forord- ning. Artikel 2 I denne forordning forstås ved »kontrakt vedrørende formering i et tredjeland« en skriftligt indgået kon- trakt mellem en part etableret i Fællesskabet og en part etableret i et tredjeland, som er omfattet af fælles- skabsligestilling vedrørende frøproduktion, hvorved sidstnævnte part påtager sig at formere eller lade for- mere frø på den førstnævnte parts ansvar med henblik på indførsel til Fællesskabet af hele produktionen eller en del heraf. Artikel 3 Med henblik på den i artikel 1 omhandlede registre- ring af kontrakter, skal den i Fællesskabet etablerede part give det i artikel 4 omhandlede organ følgende oplysninger : a) det land, hvor frøene formeres, b) frøenes art og sort, c) mængde, oprindelse og kategori, af frø til forme- ring, d) produktionsår omfattet af kontrakten, de forven- tede mængder bestemt til indførsel i fællesskabet, de forventede leveringstidspunkter. Artikel 4 Medlemsstaterne indfører en ordning for registrering af de i artikel 1 nævnte kontrakter. Med henblik herpå udpeger de et organ, som har ansvaret for registrerin- gen, og giver Kommissionen meddelelse om navn og adresse på dette organ inden den 1. februar 1979.